Document ID: 32009D0820

Title and Content:
ΑΠΌΦΑΣΗ 2009/820/ΚΕΠΠΑ ΤΟΥ ΣΥΜΒΟΥΛΊΟΥ της 23ης Οκτωβρίου 2009 σχετικά με τη σύναψη, εξ ονόματος της Ευρωπαϊκής Ένωσης, της συμφωνίας σχετικά με την έκδοση μεταξύ της Ευρωπαϊκής Ένωσης και των Ηνωμένων Πολιτειών της Αμερικής και της συμφωνίας σχετικά με την αμοιβαία δικαστική συνδρομή μεταξύ της Ευρωπαϊκής Ένωσης και των Ηνωμένων Πολιτειών της Αμερικής ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα 24 και 38, Εκτιμώντας τα ακόλουθα: (1) Μετά την εξουσιοδότηση που έδωσε το Συμβούλιο στις 26 Απριλίου 2002 στην προεδρία, επικουρούμενη από την Επιτροπή, να αρχίσει διαπραγματεύσεις με τις Ηνωμένες Πολιτείες της Αμερικής, διεξήχθησαν διαπραγματεύσεις με τις Ηνωμένες Πολιτείες της Αμερικής για δύο συμφωνίες σχετικά με τη διεθνή συνεργασία σε ποινικές υποθέσεις, από τις οποίες η μία αφορά την έκδοση και η άλλη την αμοιβαία δικαστική συνδρομή. (2) Σύμφωνα με την απόφαση 2003/516/ΕΚ του Συμβουλίου, της 6ης Ιουνίου 2003 (1), η συμφωνία σχετικά με την έκδοση μεταξύ της Ευρωπαϊκής Ένωσης και των Ηνωμένων Πολιτειών της Αμερικής (2), και η συμφωνία σχετικά με την αμοιβαία δικαστική συνδρομή μεταξύ της Ευρωπαϊκής Ένωσης και των Ηνωμένων Πολιτειών της Αμερικής (3), υπογράφηκαν εξ ονόματος της Ευρωπαϊκής Ένωσης στις 25 Ιουνίου 2003. (3) Οι συμφωνίες θα πρέπει πλέον να εγκριθούν. (4) Το άρθρο 3 παράγραφος 2 των δύο αυτών συμφωνιών ορίζει ότι, μεταξύ των ΗΠΑ και των κρατών μελών της Ένωσης, θα ανταλλαγούν γραπτές πράξεις σχετικά με την εφαρμογή διμερών συνθηκών. Το άρθρο 3 παράγραφος 3 της συμφωνίας σχετικά με την αμοιβαία δικαστική συνδρομή προβλέπει παρόμοια υποχρέωση για τα κράτη μέλη που δεν έχουν διμερή συνθήκη αμοιβαίας δικαστικής συνδρομής με τις Ηνωμένες Πολιτείες. Οι γραπτές αυτές πράξεις έχουν πλέον ανταλλαγεί μεταξύ όλων των κρατών μελών και των Ηνωμένων Πολιτειών της Αμερικής. (5) Στις 19 Φεβρουαρίου 2009, η Γενική Γραμματεία του Συμβουλίου γνωστοποίησε στις Ηνωμένες Πολιτείες της Αμερικής τους ορισμούς σύμφωνα με το άρθρο 2 παράγραφος 3 και το άρθρο 10 παράγραφος 2 της συμφωνίας σχετικά με την έκδοση και σύμφωνα με το άρθρο 4 παράγραφος 3 και το άρθρο 8 παράγραφος 2 στοιχείο β) της συμφωνίας σχετικά με την αμοιβαία δικαστική συνδρομή, καθώς και τους περιορισμούς που αναφέρονται στο άρθρο 4 παράγραφος 4 της συμφωνίας σχετικά με την αμοιβαία δικαστική συνδρομή, ΑΠΟΦΑΣΙΖΕΙ: Άρθρο 1 Η συμφωνία σχετικά με την έκδοση μεταξύ της Ευρωπαϊκής Ένωσης και των Ηνωμένων Πολιτειών της Αμερικής και η συμφωνία σχετικά με την αμοιβαία δικαστική συνδρομή μεταξύ της Ευρωπαϊκής Ένωσης και των Ηνωμένων Πολιτειών της Αμερικής εγκρίνονται εξ ονόματος της Ευρωπαϊκής Ένωσης. Άρθρο 2 Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο, εξ ονόματος της Ευρωπαϊκής Ένωσης, να ανταλλάξει τις πράξεις έγκρισης που προβλέπονται στο άρθρο 22 της συμφωνίας σχετικά με την έκδοση μεταξύ της Ευρωπαϊκής Ένωσης και των Ηνωμένων Πολιτειών της Αμερικής και στο άρθρο 18 της συμφωνίας σχετικά με την αμοιβαία δικαστική συνδρομή μεταξύ της Ευρωπαϊκής Ένωσης και των Ηνωμένων Πολιτειών της Αμερικής, προκειμένου να εκφραστεί η συναίνεση της Ευρωπαϊκής Ένωσης να δεσμευτεί. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Λουξεμβούργο, 23 Οκτωβρίου 2009.

Classification Labels:
2120
151

Label Descriptions:
{"2120": "Διεθνείς συμφωνίες", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 3461
2079
2119
3489
2106
573
4040
1615
2200
7207
6205

EuroVoc IDs (Expanded): 3461
2079
2119
3489
2106
573
4040
1615
2200
7207
6205

Dataset Source: meu

Split: train